ईडी ने अपनी जांच में पाया कि कालेधन को सफेद करने में स्टॉक मॉर्केट का इस्तेमाल किया गया। दस्तावेजों के मुताबिक ईडी की जांच में 11 हजार करोड़ रुपए से ज्यादा की अवैध रकम का पता चला और प्रीवेंशन ऑफ मनी लॉन्ड्रिंग एक्ट (पीएमएलए) और फॉरेन एक्सचेंज मैंनेजमेंट एक्ट (फेमा) के तहत 4000 मामले दर्ज किए गए। नोटबंदी के बाद अवैध लेन-देन की जांच के सिलसिले में ईडी ने देश भर में 800 जगहों पर छापे मारे और 600 लोगों को कारण बताओ नोटिस जारी किया जबकि 54 लोगों को गिरफ्तार किया गया।